CELEX: 32005R0055
Language: et
Date: 2005-01-14 00:00:00
Title: Komisjoni määrus (EÜ) nr 55/2005, 14. jaanuar 2005, millega avatakse alaline pakkumiskutse Itaalia sekkumisameti valduses oleva koorimata riisi edasimüümiseks siseturul

15.1.2005   
            
            
               ET
            
            
               Euroopa Liidu Teataja
            
            
               L 13/7
            
         
      KOMISJONI MÄÄRUS (EÜ) nr 55/2005,
   14. jaanuar 2005,
   millega avatakse alaline pakkumiskutse Itaalia sekkumisameti valduses oleva koorimata riisi edasimüümiseks siseturul
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 29. septembri 2003. aasta määrust (EÜ) nr 1785/2003 riisituru ühise korralduse kohta, (1) eriti selle artikli 7 lõikeid 4 ja 5,
   ning arvestades järgmist:
   
               (1)
            
            
               Komisjoni määrusega (EMÜ) nr 75/91 (2) on sätestatud sekkumisametite valduses oleva koorimata riisi müügi menetlused ja tingimused.
            
         
               (2)
            
            
               Itaalia sekkumisameti poolt käesoleval hetkel ladustatud koorimata riisi kogus on suur ja ladustamisaeg väga pikk. Seega tuleks avada alaline pakkumiskutse, et müüa siseturul edasi umbes 20 397 tonni selle ameti valduses olevat koorimata riisi.
            
         
               (3)
            
            
               Teraviljaturu korralduskomitee ei ole eesistuja määratud tähtaja jooksul oma arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Itaalia sekkumisamet avab määruses (EMÜ) nr 75/91 sätestatud tingimustel alalise pakkumiskutse selle sekkumisameti valduses oleva koorimata riisi käesoleva määruse lisas esitatud koguse edasimüümiseks siseturul.
   Artikkel 2
   1.   Tähtaeg, mille jooksul võib esitada pakkumisi esimese osalise pakkumismenetluse raames, on 26. jaanuar 2005.
   2.   Viimase osalise pakkumismenetluse tähtaeg lõpeb 30. märtsil 2005.
   3.   Pakkumised tuleb esitada Itaalia sekkumisametile:
   
               Ente Nazionale Risi (ENR)
            
         
               Piazza Pio XI, 1
            
         
               I-20123 Milano
            
         
               Tel.: (39) 02 885 51 11
            
         
               Faks: (39) 02 86 13 72
            
         Artikkel 3
   Erandina määruse (EMÜ) nr 75/91 artiklist 19 teatab Itaalia sekkumisamet komisjonile hiljemalt pakkumiste tähtaja lõpule järgneva nädala teisipäeval müüdud partiide kogused ja keskmised hinnad, esitades need vajaduse korral gruppide kaupa.
   Artikkel 4
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. jaanuar 2005
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  ELT L 270, 21.10.2003, lk 96.
   
      (2)  EÜT L 9, 12.1.1991, lk 15.
   
      LISA
      
                  grupp
               
               
                  1
               
            
                  kogus (ligikaudne)
               
               
                  20 397 t
               
            
                  saagi aasta
               
               
                  1999
               
            
                  riisi sordid
               
               
                  kõik sordid